Unser frûntlich gruͦs vor, lieber Schulth̄eiss. Als Clewi Rorbach Elsen Schorrene'
gerechtikeit der guͤtern, so ze Stocken ligent, gekoufft hat, als dir und
andern erb'n lûten ze Thun soͤllich handel wol ze wissende ist, nach
dem und Holenwegen sich der urteil der sach halb bedach gersprochē
und von im gegeben hat, die wir eigentlich gesechen haben.
Also so mag der selben frouwen dehein mercklich ussrichtung
in der sach beschëchen, denn das wir clag darumb vernëmen
muͤssen, das uns nit gevellig. Darumb so ist unser meinung un̄
enphelhen dir ernstlich, das du mit dem egenantn Clewi Ro'bach
verschaffest und inn dar zuͦ wisest, das er sölliche guͤter
hoͤuwe oder schaffe geheuwet werden und semlich hew
zuͦ samen lege und von den gütern nit abzieche untz uff die stund,
daz der egenantn̄ frouwen umb ir schuld gnuͦg bescheche nach
besag iro ûberkomnnuss. Wollte er aber das nit tuͦn, denn soltu im
harab fûr uns wisen, uns ze underichtn̄, warumb er sölich nit
tuͦn wölle oder schuldig ze tûnde sy, verstanden denn wir, das
dehein ander ir tag in den sachen gelegen ist, wöllen wir
beid teil nach der billikeit von einandn' entscheiden. Datum
uff zinstag vor sant Uͦlrichs anno etc LXIIIJ.
Schulths̄ und
ratt zuͦ Bern